ไฟแนนเชียลไดเจสต์
ตลาดหลักทรัพย์เอ็ม เอ ไอ (mai) แจ้งรับใบสำคัญแสดงสิทธิที่จะซื้อหุ้นสามัญ (วอร์แรนต์) ของบริษัท ธีระมงคล อุตสาหกรรม
18 ต.ค. 2555

mai รับวอร์แรนต์ TMI เคาะ 19 ต.ค.
ตลาดหลักทรัพย์เอ็ม เอ ไอ (mai) แจ้งรับใบสำคัญแสดงสิทธิที่จะซื้อหุ้นสามัญ (วอร์แรนต์) ของบริษัท ธีระมงคล อุตสาหกรรม ชื่อย่อ (TMIW1) จำนวน 191,981,078 หน่วย เริ่มซื้อขายในตลาดตั้งแต่วันที่ 19 ต.ค. 2555
ทั้งนี้ วอร์แรนต์มีอายุ 3 ปี กำหนดอัตราการใช้สิทธิ 1 วอร์แรนต์ต่อ 1 หุ้น ในราคาหุ้นละ 0.25 บาท กำหนดใช้สิทธิครั้งแรกในวันที่ 29 พ.ย. 2556 และใช้สิทธิครั้งสุดท้ายในวันที่ 2 ต.ค. 2558 
แนะผู้ถือหุ้น SCAN ไม่อนุมัติซื้อหุ้น 
บริษัท เจวีเอส ในฐานะที่ปรึกษาทางการเงินอิสระ (IFA) ของบริษัท สแกนโกลบอล (SCAN) แจ้งว่า บริษัทเห็นว่ารายการได้มาและจำหน่ายสินทรัพย์ของ SCAN และบริษัทย่อยให้แก่นายจักรพันธ์ ศรีไกรวิน ซึ่งเป็นบุคคลที่เกี่ยวโยงกัน ไม่สมเหตุสมผลและไม่เกิดประโยชน์แก่ SCAN และผู้ถือหุ้น เนื่องจากราคาไม่เหมาะสม จึงแนะนำผู้ถือหุ้นไม่ควรอนุมัติรายการซื้อหุ้TLOGIS จ่ายปันผล 0.244 บาท
คณะกรรมการกองทุนรวมอสังหาริมทรัพย์ทีพาร์คโลจิสติคส์ (TLOGIS) มีมติให้จ่ายเงินปันผลครั้งที่ 11 จากผลการดำเนินงานวันที่ 1 ก.ค.-31 ต.ค. 2555 และกำไรสะสม ในอัตรา 0.244 บาทต่อหน่วย กำหนดวันปิดสมุดทะเบียนเพื่อสิทธิรับปันผลในวันที่ 31 ต.ค. 2555 และจ่ายเงินปันผลในวันที่ 14 พ.ย. 2555
สหมิตรถังแก๊สขายหุ้นเพิ่มทุนเกลี้ยง
บริษัท สหมิตรถังแก๊ส (SMC) แจ้งว่า บริษัทขายหุ้นสามัญเพิ่มทุนได้ทั้งหมด จำนวน 9,368,983 หุ้น ให้แก่ผู้ถือหุ้นเดิมในอัตราส่วน 4 หุ้นเดิมต่อ 1 หุ้นใหม่ ในราคาหุ้นละ 10 บาท ซึ่งจองซื้อและชำระเงินเมื่อวันที่ 1-5 ต.ค.ที่ผ่านมา
RATCHแจ้งกรรมการลาออก
บริษัท ผลิตไฟฟ้าราชบุรีโฮลดิ้ง (RATCH) แจ้งว่า นายวิรัช กาญจนพิบูลย์ ได้ลาออกจากการเป็นกรรมการของบริษัท มีผลตั้งแต่วันที่ 1 ม.ค.2556 เป็นต้นไป
‘โกมล จึงรุ่งเรืองกิจ’ ขายหุ้น APURE
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงาน 246-2 จากนายโกมล จึงรุ่งเรืองกิจ ว่าได้จำหน่ายหุ้นบริษัท อกริเพียว โฮลดิ้งส์ (APURE) เมื่อวันที่ 9 ต.ค. 2555 จำนวน 16.25% ของสิทธิออกเสียงทั้งหมดของกิจการ จึงเหลือถือหุ้น 1.65%